ଗ୍ଲୁକାଗନ (ଔଷଧ)
ଗ୍ଲୁକାଗନ (ଇଂରାଜୀ ଭାଷାରେ Glucagon) ଏକାଧାରରେ ଏକ ଔଷଧ ଓ ହରମୋନ (hormone) । ସ୍ୱଳ୍ପ ରକ୍ତ ଶର୍କରା (low blood sugar), ଅତିମାତ୍ରା ବିଟା ବ୍ଲକର (beta blocker overdose), ଅତିମାତ୍ରା କ୍ୟାଲସିଅମ ଚ୍ୟାନେଲ ବ୍ଲକର (calcium channel blocker overdose) ଓ ଏପିନେଫ୍ରିନଦ୍ୱାରା (epinephrine) କିଛି ଉନ୍ନତି ନହେଉଥିବା ଆନାଫାଇଲାକ୍ସାଇସ (anaphylaxis) ଆଦି ରୋଗମାନଙ୍କରେ ଏହା ଔଷଧ ଭାବରେ ଦିଆଯାଏ ।  ଏହା ଶିରାଭ୍ୟନ୍ତର (injection into a vein), ମାଂସପେଶୀ (muscle) ଓ ଚର୍ମତଳ ଇଞ୍ଜେକସନ (under the skin) ଆକାରରେ ଦିଆଯାଏ ।

ଗ୍ଲୁକାଗନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସ୍ୱଳ୍ପ ରକ୍ତ ପଟାସିଅମ (low blood potassium) ଓ ନିମ୍ନ ରକ୍ତଚାପ (low blood pressure) ମଧ୍ୟ ହୋଇପାରେ । ଫେଓକ୍ରୋମୋସାଇଟୋମା (pheochromocytoma) ଓ ଇନସୁଲିନୋମା (insulinoma) ରୋଗରେ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ଗର୍ଭାବସ୍ଥାରେ ଏହି ଔଷଧ ଶିଶୁର କ୍ଷତି କରିବା ଜଣାଯାଇନାହିଁ । ଏହା ଗ୍ଲାଇକୋଜେନୋଲାଇଟିକ (glycogenolytic) ଶ୍ରେଣୀର ଏକ ଔଷଧ । ଏହି ଔଷଧଦ୍ୱାରା ଯକୃତରେ ଗ୍ଲାଇକୋଜେନ (glycogen) ବିଭାଜିତ ହୋଇ ଗ୍ଲୁକୋଜରେ (glucose) ପରିଣତ ହୁଏ ।

ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୧୯୬୦ରେ ଗ୍ଲୁକାଗନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଡୋଜର କ୍ରୟ ମୂଲ୍ୟ ୨୫.୭୫ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୧୧.୫୨ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ୨୪୭.୩୨ ଆମେରିକୀୟ ଡଲାର । ଗ୍ଲୁକାଗନ ହରମୋନର ଏହା ଏକ କୃତ୍ରିମ ପ୍ରତିରୂପ ଯାହା କାରଖାନାରେ ପ୍ରସ୍ତୁତ ହୁଏ ।

ଆଧାର 

ଔଷଧ